สวัสดีค่ะ พอดีว่าประจำเดือนเดือนสิงหามาช่วงวันที่10-14มาปกติ แล้วมาอีกทีวันที่20-22มาน้อยมาก แล้วเมื่อวานวันที่31ประจำเดือนก็มาอีกรอบครั้งนี้มาปกติค่ะ ปกติประจำเดือนจะมาเดือนละรอบค่ะ (มีเพศสัมพันธ์กับแฟนเกือบทุกวันค่ะ) ภายใน1เดือนประจำเดือนมา3ครั้ง เกิดจากสาเหตุอะไรคะ ควรไปพบแพทย์ไหมคะ
สวัสดีค่ะ การที่มีประจำเดือนมากระปริดกระปรอยสามารถเกิดได้จากหลายสาเหตุ เช่น ความเครียด, การเจ็บป่วยทางร่างกายอื่น, ผลข้างเคียงของยาคุมกำเนิด, เนื้องอกในมดลูก, ความไม่สมดุลของฮอร์โมนเพศ เช่น ในช่วงวัยรุ่น, วัยใกล้หมดประจำเดือน เป็นต้นจากที่ เล่ามา ยังไม่สามารถระบุสาเหตุได้นะคะ ซึ่งหากไม่ได้มีภาวะทางอารมณ์ หรือการเจ็บป่วยทางร่างกายอื่นๆ ที่มีผลต่อการเปลี่ยนแปลงฮอร์โมน แนะนำให้ไปพบสูตินารีแพทย์เพื่อตรวจหาสาเหตุนะคะ